LATVIJAS REPUBLIKAS MINISTRU KABINETS

2012.gada Noteikumi Nr.

Rīgā (prot. Nr.      .§)

**Grozījumi Ministru kabineta 2010.gada 3.augusta noteikumos Nr.726 "Noteikumi par darbības programmas "Infrastruktūra un pakalpojumi" papildinājuma 3.1.5.1.1.apakšaktivitāti
"Ģimenes ārstu tīkla attīstība""**

Izdoti saskaņā ar

Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2010.gada 3.augusta noteikumos Nr.726 „Noteikumi par darbības programmas „Infrastruktūra un pakalpojumi” papildinājuma 3.1.5.1.1.apakšaktivitāti „Ģimenes ārstu tīkla attīstība”” (Latvijas Vēstnesis, 2010, 128.nr.; 2011, 75., 141.nr.; 2012, 142.nr.) šādus grozījumus:

1. Papildināt 6.6.apakšpunktu aiz vārda „dienesta” ar vārdiem „un finansējuma saņēmēju”.
2. Izteikt 6.10.punktu šādā redakcijā:

 „6.10. veikt finansējuma saņēmēja iesniegto maksājumu pieprasījumu pārbaudi, apstiprināt attiecināmo izdevumu summas, sagatavot maksājuma uzdevumus, sagatavot apliecinājumu izdevumu deklarācijas apstiprināšanai un iesniegt to sertifikācijas iestādē”.

1. Izteikt 33.punktu šādā redakcijā:

“33. Nacionālais veselības dienests organizē un veic visus iepirkumus šo noteikumu 9.2.apakšpunktā noteikto atbalstāmo darbību ietvaros, pamatojoties uz sadarbības iestādes apkopoto informāciju par aktivitātes ietvaros apstiprinātajiem projektu iesnie­gumiem un plānoto aktivitāšu apjomiem. 15 darbdienu laikā pēc sadarbības iestādes informācijas saņemšanas Nacionālais veselības dienests sagatavo iepirkuma plānu un iesniedz to izskatīšanai sadarbības iestādē. Nacionālais veselības dienests, ja nepieciešams, aktualizē iepirkuma plānu un iesniedz to izskatīšanai sadarbības iestādē.”.

1. Papildināt noteikumu projektu ar jaunu 33.2 un33.3. punktu šādā redakcijā:

„33.2 Finansējuma saņēmējs var patstāvīgi organizēt un veikt iepirkumus šo noteikumu 9.1.apakšpunktā noteikto atbalstāmo darbību ietvaros, sagatavojot un iesniedzot sadarbības iestādei iepirkumu plānu atbilstoši normatīviem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu. Finansējuma saņēmējs, ja nepieciešams, aktualizē iepirkuma plānu un iesniedz to izskatīšanai sadarbības iestādē.

33.3 Sadarbības iestāde pēc iepirkumu plānu saņemšanas no finansējuma saņēmējiem apkopo informāciju par projektu aktivitātēm, kuras ir īstenojamas šo noteikumu 9.1.apakšpunktā noteikto atbalstāmo darbību ietvaros un kuru ietvaros finansējuma saņēmējs neplāno pats veikt iepirkumus. Nacionālais veselības dienests organizē un veic iepirkumus šo noteikumu 9.1.apakšpunktā noteikto atbalstāmo darbību ietvaros, pamatojoties uz sadarbības iestādes apkopoto informāciju. 15 darbdienu laikā pēc sadarbības iestādes informācijas saņemšanas Nacionālais veselības dienests sagatavo iepirkuma plānu un iesniedz to izskatīšanai sadarbības iestādē. Nacionālais veselības dienests, ja nepieciešams, aktualizē iepirkuma plānu un iesniedz to izskatīšanai sadarbības iestādē.”.

1. Papildināt noteikumu projektu ar jaunu sadaļu „Noslēguma jautājums” šādā redakcijā:

„VII Noslēguma jautājums.

42. Finansējuma saņēmējs, kurš atbilstoši šo noteikumu 33.2punktā noteiktajam plāno patstāvīgi organizēt un veikt iepirkumus šo noteikumu 9.1.apakšpunktā noteikto atbalstāmo darbību ietvaros, un kuram līdz \_\_\_\_\_\_\_\_\_\_\_\_\_\_\_\_\_\_ ir noslēgts līgums par projekta īstenošanu ar sadarbības iestādi, iesniedz sadarbības iestādei attiecīgus grozījumus līgumā par projekta īstenošanu ne vēlāk kā līdz \_\_\_\_\_\_\_\_\_\_\_\_\_\_\_\_\_\_.”.

Ministru prezidents V.Dombrovskis

**Veselības ministre I.Circene**

24.10.2012 16:08

 423

A.Tomsone, 67 876 181

Agnese.Tomsone@vm.gov.lv